Беґендяцька Пастіль

Беґендя́цька Па́стіль (мад. Alsópásztély, Begengyátpásztély) (пол. Behendiaćka Pastil) (укр. Бегендяцька Пастіль) (рум. Behendețka Pastil) — село у Ужгородьскӯм районови (бывшый Великоберезняньскый район), Закарпатьской области, Украйины.

 Історія 
Село первый раз ся споминать у 1602 році.

 Реліґія 
Храм ст. арх. Михаила. 1798.

Деривляну цирьков ст. арх. Михаила у доброму станови, их двома дзвонами, обезпечену вшыткыма образами, споминавуть у 1751 році.

Нынішня цирьков построєна у 1798 році на новому містовт; за способом стройка напоминать муровані базилічні церкви, айбо из вонка тяжко увідіти, што цирьков деривляна. Вирьхы закрыли бляхов поверх ґонту на зачатку 1960-ых рокӯв, а у 1986 році стіны оббили драницями и заштукатурили. Леш зхыл стін тай их кривина указувуть на тото, што цирьков деривляна. Нава мать аркові вызоры, а пятьгранный алтарь — малинькі квадратні. На севернӯв стіні навы є двирі, а до западны дверий є коридор. Удну бабиниць удділено уд навы леш двома колонами, клофонды — плоскі. Добрі урізьблено бароковый иконостас своєобразной формы, айбо иконы ужек перемалёвані. Настінноє малёваня учинив Й. Волосяньскый. Покӯльку малинька барокова турня не была розрахована на вагу дзвонӯв, перед главным фасадом церкви поклали каркасну єдноярусну деривлну дзвӯницю, за формоі доста близку до старых дзвӯниць. Великый дзвӯн удлив Ф. Еґрі у 1923 році Малый дзвӯн сохранив ся уд часу постройкы церкви. Латыньска надпись на нёму каже што удлили го у Пряшові у 1803 році майстры Паул Піміц тай Франц Легерер. Ниже — нерозбӯрливый кириличный текст, очевидно, повторює латыньскый. Дале урізано: «Белень А Б Пастель». Камляный крест коло дзвӯниці покладено у 1907 році. Пиля церкви захранено у 1898 році Ивана Когута, якый, ге кажуть, мав удношіня до стройкы (ци, можек, облажіня) церкви. Вышше тай ниже церкви лежать кучі камене, завезеного у кӯнци 1930-ых рокӯв про стройку мурованої церкви.

Проект мурованої церкви у 110 тысяч 387 чехословеньскых корун учинив архітектор Е. Еґреші у 1938—1939 роках, айбо пак зачала ся во̄йна, а потӯм прийшла советьска власть и постройити нову цирьков не дало ся.

 Обывательство 
У селі на 2001 рӯк живе 190 людий, из них подля языка:
ЯзыкПроцентукрайиньскый99,03 %руськый0,97 %

 Туристичны міста 
 озеро Брештаново
 храм ст. арх. Михаила. 1798.

 Удкликованя 
Тоты даны суть часточно або цалком основаны на перекладі статі ци Бегендяцька Пастіль на Украйиньскӯв Вікіпедії (чісло ревізії не было становлене).
Катеґорія:Села Закарпатьской области
Катеґорія:Села
Катеґорія:Села Україны
Катеґорія:Населены пункты
Катеґорія:Населены пункты Украины
Катеґорія:Населены пункты Закарпатской области
Катеґорія:Населены пункты подля країны
Катеґорія:Населены пункты подля алфавиту
Катеґорія:Села подля краины